Document ID: 32007D0559

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Αυγούστου 2007
για τροποποίηση της απόφασης 2003/467/ΕΚ σχετικά με την κήρυξη ορισμένων διοικητικών περιφερειών της Πολωνίας ως απαλλαγμένων από την ενζωοτική λεύκωση των βοοειδών
[κοινοποιηθείσα υπό τον αριθμό Ε(2007) 3657]
(Κείμενο που παρουσιάζει ενδιαφέρον για τον ΕΟΧ)
(2007/559/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα Δ (Ι) (Ε),
Εκτιμώντας τα ακόλουθα:
(1)
Σύμφωνα με το παράρτημα Δ της οδηγίας 64/432/ΕΟΚ ένα κράτος μέλος ή περιοχή κράτους μέλους θεωρείται, όσον αφορά τις αγέλες βοοειδών, επισήμως απαλλαγμένο από την ενζωοτική λεύκωση των βοοειδών εφόσον τηρούνται ορισμένες προϋποθέσεις που προβλέπονται στην εν λόγω οδηγία.
(2)
Οι πίνακες των περιφερειών των κρατών μελών που θεωρούνται απαλλαγμένες από την ενζωοτική λεύκωση των βοοειδών περιέχονται στην απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών, όσον αφορά τις αγέλες βοοειδών (2).
(3)
Όσον αφορά την Πολωνία, η περιφέρεια «powiat» αποτελεί τη βασική διοικητική περιφέρεια κατά την έννοια του άρθρου 2 παράγραφος 2 στοιχείο ιστ) της οδηγίας 64/432/ΕΟΚ. Στο μη δημοσιευμένο Παράρτημα Χ/25 της απόφασης 2005/176/ΕΚ της Επιτροπής, της 1ης Μαρτίου 2005, για τον καθορισμό της κωδικοποιημένης μορφής και των κωδικών όσον αφορά τη γνωστοποίηση ασθενειών ζώων σύμφωνα με την οδηγία 82/894/ΕΟΚ του Συμβουλίου (3), οι περιφέρειες «powiaty» περιλαμβάνονται στην αμέσως ανώτερη διοικητική διαίρεση που είναι τα «voivodship».
(4)
Η Πολωνία υπέβαλε στην Επιτροπή δικαιολογητικά που αποδεικνύουν την τήρηση των σχετικών προϋποθέσεων της οδηγίας 64/432/ΕΟΚ, βάσει των οποίων ορισμένες powiaty μπορούν να αναγνωριστούν ως επισήμως απαλλαγμένες από την ενζωοτική λεύκωση των βοοειδών στην Πολωνία.
(5)
Σε συνέχεια της αξιολόγησης των δικαιολογητικών που υπέβαλε η Πολωνία, οι εν λόγω διοικητικές περιφέρειες της Πολωνίας αναγνωρίζονται ως επισήμως απαλλαγμένες από την ενζωοτική λεύκωση των βοοειδών.
(6)
Ως εκ τούτου, η απόφαση 2003/467/ΕΚ πρέπει να τροποποιηθεί αναλόγως.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 2003/467/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Αυγούστου 2007.

Labels: 18
6